[{"text_idx": "#000000", "text": "Trovig\u0302as en c\u0302ina kultura historio arta figuro kun abundaj signoj \u2013 fis\u0302isto. Li, sen familia kaj persona nomoj, estas enkorpig\u0302o de inteligentulo kaj anakoreto en verkoj de literaturistoj kaj pentristoj. En verko de pentristo Wu Zhen (1280\u20141354) de la Yuan-dinastio (1271\u20141368) , fis\u0302isto veturigas boaton libere krozantan sur belaj lagoj kaj inter montoj. Per forta kaj oleeca inko la pentristo pentris forajn montojn, ligantajn bordojn de lagoj kaj densajn kaj maldensajn arbojn kaj branc\u0302ojn. Fis\u0302isto g\u0302uas agrablecon kaj senzorgecon en la vastega nebuleca pluveto. La pentraj\u0302o kreis kvietan kaj indiferentan mondon de animo apartig\u0302intan de la realo."}, {"text_idx": "#000001", "text": "Wu Zhen estis unu el la kvar reprezentantoj lertaj en pentrado pri montoj kaj akvoj en la Yuan-dinastio. Sub la temo pri fis\u0302isto li verkis multajn pentraj\u0302ojn kaj poemojn, kiuj estis hereditaj de la posteularo, kaj Pentraj\u0302o pri Fis\u0302isto estas la c\u0302efa verko lia kaj konservata nun en la Muzeo de Imperiestra Palaco en Pekino, C\u0302inio."}, {"text_idx": "#000002", "text": "Fis\u0302isto sur boato faranta fis\u0302adon fakte estas strebo kaj portreto de Wu Zhen. Li neniam servis kiel oficialulo, ignoris potenculojn, ne flatis potenculojn, nek penis starigi rilatojn kun potenculoj, dumvive li strebis al libera vivo. Kiel anakoreto li disig\u0302is de tiu c\u0302i mondo kaj akompanis montojn kaj akvojn, donis sian c\u0302iun emocion en akvojn, la lunon... En la verko Pentraj\u0302o pri Fis\u0302isto Wu sin korpigis en la figuron de fis\u0302isto por esprimi siajn indiferentecon al famo kaj ric\u0302eco kaj strebadon al naturo kaj libero."}]